LidanRubinov/Halacha-QA huggingface dataset:
שאלה: נישואין: לפני כמה שנים שניתי את השם לפי המלצה של רב ועדיין לא שיניתי בתעודת זהות. אני מתחתנת עוד חודשיים וכבר הזמנו כרטיסי טיסה לירח דבש. האם אפשר לבקש ברבנות להינשא לפי השם למרות שהוא לא רשום עדיין בתעודת הזהות או שחייבים לשנות גם את תעודת הזהות? אני לא יכולה לשנות את השם בכרטיסי הטיסה ואם אהיה חייבת להינשא לפי השם שבתעודת הזהות אני מפחדת שזה ישפיע על הזוגיות מראש.
תשובה: ב"ה כן. אפשר להרשם ברבנות לפי השם החדש למרות שהוא לא כתוב בת"ז. אגב, הדבר היחיד שמשפיע על הזוגיות זה עבודת מידות אישית וזוגית.יכול הקשבה, יכולת סליחה יכולת וויתור יכולת הכלה.הדברים האלה הם מעמידים את הזוגיות.וכל הזמן צריך ל"רענן" את הקשר על מנת שהוא יהיה בכיוון של צמיחה. בהצלחה, עוזיאל אליהו.
שאלה: למה אשה מצווה בהפרשת חלה : רציתי לשאול איך מצוות הפרשת חלה היא מצווה המכוונת לנשים, הרי בספר במדבר המצווה מופנית לכל עם ישראל, נשים וגברים?
תשובה: אדם הראשון כחלה טהורה היה, והאשה גרמה לו טומאתו, לפיכך מצווה בחלה יותר מן האיש. עיין ירושלמי שבת פרק ב.
שאלה: כשרות ליקר: קניתי ליקר ABSENTE מיוצר בצרפת האם כשר
תשובה: יש ששה סוגים. עיין כאן
שאלה: חטא איזבל: שאלה שמעניינת אותי מאוד. איזבל באופן ברור זאת שכביכול גורמת למות נבות, מדוע לא מוזכר דינה בצרור העונשים שמקבל אחאב מפי אליהו?
תשובה: ב"ה היא קבלה עונש והוא מוזכר ע"י אליהו שגופתה תיאכל על ידי כלבים בר מינן. אולם לאיזבל הייתה זכות מסויימת שהיא הייתה משמחת חתן וכלה ולכן הכלבים לא נגעו באברים שעשו חסד והם הובאו לקבורה. כנזכר בטור ובית יוסף באבן העזר סימן ס"ה (סוף הלכות קידושין) עיין שם. עוזיאל אליהו,.
שאלה: מותר לעשות 7 ברכות ל2 זוגות יחד?: מותר לעשות 7 ברכות ל2 זוגות יחד?
תשובה: ב"ה ראשית מזל טוב!! ויהי רצון שבורא העולם בקניין ישלים זה הבניין אמן. מותר. ועדיף שזוג אחד יצא לחדר אחר ואז יברכו ברכת המזון לזוג אחד ומיד 7 ברכות.וכהזוג השני יגיע יברכו ברכת המזון (אלא שלא ברכו מקודם) ויברכו שוב 7 ברכות לכבוד הזוג השני. ואם זה לא מתאפשר אז אפשר כמובן לברך את ה7 ברכות לכמה זוגות יחד. ואין בזה משום " אין מעברים שמחה בשמחה ". אגב, השאלה היותא משמעותית היא האם ניתן בכלל לברך 7ברכות אם לא מדובר במקום לינה של הזוג. ויש בזה חילוקי מנהגים ופרטי הלכות ויש בזה חשש של ברכה לבטלה וצריך להתייעץ עם רב מורה הלכות כיצד לנהוג. שלא יהיה בגדר מצווה הבאה בעבירה. ובקלות ניתן לתקן. בברכת מזל נאה וסימן יאה, עוזיאל אליהו.
שאלה: נחש: כבוד הרב עקב תקלה הרכב שלי היום היה במוסך. מוסכניק לקח את האוטו לבדיקה - נסע בה כדי לראות אם התקלה שתיקן טופלה כראוי. בזמן נסיעה ראה נחש ובכוונה או לא בכוונה דרס אותו. לפי התאור שלו הנחש גדול ויותר דומה לנחש ארסי אך הוא לא סגור. השאלה מה זה אומר לגבי? האם להחליף צמיגים (שאיתם הוא דרס)? האם ה שלח לי בזה רמז והוא היה אמור להכיש אותי? מראש, שבת וחג שמח
תשובה: לך תזכי למצוות. יהודי קיים מצווה בממון שלך - הרכב שהוא רכוש שלך שימש להרג נחש שמצווה להרגו כמה שיותר מהר כפי שהקב"ה כתב בתורה לאדם הראשון ולכל צאצאיו  אתה תשופנו ראש. חג שמח דוד לוי 098987548
שאלה: מה צריכה להיות השאיפה בבעל?: מעניינת אותי מה צריכה להיות שאיפה של בחורה- בעל הלומד תורה כל היום או בעל המשלב קביעת עיתים לתורה וכן עבודה? :)
תשובה: לק"י לך! השאלה שאת שואלת היא שאלה ענקית וטובה. אני בטוח שאת לא היחידה שמתלבטת בשאלה שמכריעה במידת מה על צביון הבית. למה אני אומר במידת מה? הרי מדובר בסוג הבעל והבית, לא? זהו, שברור שזה מכריע אם בעלך נמצא בישיבה כל היום או קובע עיתים ועובד, אך אני חושב שאנחנו צריכים להסתכל על זה עוד יותר פנימה. לא רק לראות מה הוא עושה בפועל, אלא לראות מה עומד מאחורי זה ואיזה סוג אדם הוא. יכול להיות בעל שכל הזמן יושב ולומד בישיבה, אבל מחוץ לישיבה הוא אדם אחר לגמרי. נכון, האווירה הישבתית והגב התורני באמת יכולים להשפיע ולבסם את הבית בניחוחות ישבתיים, אבל זה לא אומר שזה לא קיים גם אצל מי שקובע עיתים ועובד. ב"ה יש היום המון בחורים שהתחילו לעבוד אך קובעים עיתים לתורה ומה שמהווה את מרכז חייהם זה התורה, לא רק מצד הלימוד אלא גם מצד המעשים והדרך ארץ. אז מה צריכה להיות השאיפה? בן תורה. אחד שחי על פי התורה. שלומד תורה. ויותר מכך, שמתאים לך! זה נשמע ברור, אבל זה חשוב. לא רק שזה חשוב, זה גם תלוי מה השאיפות שלך ואיך את רואה את הבית שלך. איך את רואה המקום בו הבית נמצא, שזה שילוב של שניכם. אני מקווה שהדברים עזרו לעשות סדר במחשבות, גם אם לא קיבלת תשובה ברורה - זה או זה. יש עוד צדדים שאפשר להעמיק ולהוסיף על מה שכתבנו, ואם תרצי שנעשה את זה, או שיש שאלות בנושאים אחרים, את תמיד מוזמנת לפנות ולשאול. הרבה הצלחה ובעזהי"ת תזכי לבנות בית נאמן בית בעיתו ובזמנו מתוך תורה, נתנאל netanelweil gmail.com
שאלה: הכנת עבודות בשבת או החול המועד: לקראת תקופת המבחנים במכללה שלי אני מוצפת בעבודות. השבת והחג המחוברים מונעים ממני יומיים משמעותיים להכנתם, האם יש אפשרות לקבל היתר להכנתם בשבת או בחול המועד?
תשובה: לך החג עבר ועשית מה שעשית. ברצוני לתקן בשאלתך טעות נפוצה - רב אינו  נותן היתרים. הרב מסביר את מה שה  בתורתו ציוה (ובכלל זה ציווי חכמים אותם הוא ציוה להוסיף גזירות ותקנות  ועשיתם משמרת למשמרתי, והיחס להנהגותהם מפורש בציווי התורה)  לא תסורו מכל אשר יורוך. לכן אין הרב מתיר או אוסר אלא מלמד הלכה ומספר לך מה ה  ציוה (לפעמים בהתייחסות למקרה המסוים של השואל) הסיבה לטעות הנפוצה היא השפעה נוצרית. ביסודות הנצרות (לפחות הקתולית) האפיפיור הוא  אל  והוא קובע ולדבריו יש תוקף של דבר האל. (מסיבה זו הוא נחשב בהלכה כע"ז ולא רק כאדם עובד ע"ז). בהצלחה ותזכי לשנים רבות דוד לוי 098987548
שאלה: בישול גויים בשומשום לדעת הרב אליהו זצוק  ל: ראיתי שלדעת הרב אליהו זצוק"ל שומשום קלוי שנקלה על ידי גוי הינו בבישול עכו"ם ורציתי לדעת על איזו חברות אפשר לסמוך בדבר (אם יש כאלה) מכיון שראיתי טחינה ירושלים עם כשרות שכתוב עליה במפורש בישול ישראל (כשרות של רבנות צפת של הרב שמואל אליהו שליט"א) רציתי לדעת אם יש עוד חברות וכן לגבי חומוס.
תשובה: בכל החברות של ממרח חומוס עם כשרות מהדרין החומוס מבושל על ידי יהודי. אבל אין חברה של ממרח חומוס שהטחינה שיש בתוך ממרח החומוס מבושל על ידי יהודי ולכן אין כרגע חומוס המתאים לשיטת הרב אליהו זצ"ל
שאלה: תהליך גיור: אני מאיה בת לאמא בלי דת ולאבא נוצרי אני בת 15 וחצי אני רוצה להתחיל את תהליך הגיור אך השאלה שלי היא עם אני בתהליך גיור עם אני חייבת להשים חצאיות? או שאני יכולה ללכת צנוע אבל לא עם חצאיות ואני בפנימייה שאני יוצאת משם פעם בשבועיים זה מפריע לתהליך הגיור?
תשובה: לך גיור זה תהליך נפשי מאד עמוק שאין ממנו שום דרך חזרה. עליך לחשוב אם את רוצה ואם את מסוגלת לכך. ככלל אין היהדות מעודד אנשים להתגייר ואפילו להיפך ובכוונה. הגיור הופך את האדם לחייב לקיים את כל המצוות במשך כל חייב בכל זמן ובכל מצב. הגיור מנתק במובן מסוים את הגר מעברו וממשפחתו (אסור לו אפילו לאכול ממה שאמו, שאיננה יהודיה, מבשלת) עליך לחשוב אם את מתכוננת לשמור שבת וכשרות וריחוק מבנים בכל ימי חייך - אם אינך בטוחה אז אל תתגיירי!. בעולם יש מיליוני בני אדם אוהב השם וחלקם גם אוהבי ישראל שאינם מתגיירים. אין עליהם חובות שעם ישראל קיבל במעמד הר סיני כמו לשמור שבת וכד  (ובחלקם אפילו עדיף שלא ישמרו שבת). אם את נחושה בדרכך החדשה - את יכולה לפנות למקום מתאים כדי להתגייר. (יתכן שמבחינת חוק המדינה נדרשת גם הסכמה של הוריך ) אם יש לך ספק קל שבקלים שתוכלי לעמוד בכך - עדיף שלא תתגירי ותמשיכי להיות אזרחית טובה בעולם בהצלחה דוד לוי 098987548
שאלה: משקפים בשבת: כבוד הרב ברצוני לשאול למה אסור להרכיב משקפי שמש בשבת? מה שניסו להסביר לי שזה בגלל שאסור לטלטל בשבת ומשקפי שקש כביכול מטלטלים, אז למה אם ככה מותר משקפי ראיה הרי גם אותם אנחנו מטלטלים? ומה גם שבשבת עונג טיולים ולא יתכן שתורה היא רוצה לרעתינו - לפגוע בראיותינו מראש והמשך יום טוב
תשובה: משקפי שמש בשבת אסורים במקום שאין עירוב כחלק מאיסור טלטול בגלל שמורידים אותם במקום שאין שמש ואז יש חשש לטלטול. להלן הניסוח מתוך ספר הלכתי: לה מותר לצאת בשבת במשקפיים על חוטמו, אף במקום שאין עירוב, כיון שהוא דרך מלבוש, ואין לחוש שמא יפלו ממנו ויוליכם ד  אמות ברשות הרבים. ומותר לצאת בשבת עם גומי הקשור למשקפיים, ואף על פי שאין הדבר כל כך לצורך המשקפיים, מכל מקום מאחר שהחוט או הגומי קשורים למשקפיים, בטלים הם לגביו, והרי הן כרצועות התלויות באבנט.. לו מי שאין דרכו לילך עם משקפיים, ויש לו משקפי קריאה שבדרך כלל מניחם בכיסו, אסור לו לצאת בהם בשבת לרשות הרבים, אף אם ילך בהם על חוטמו, שיש לחוש שמא יוציאם ויניחם בכיסו כדרכו.. לז מותר לצאת בשבת לרשות הרבים עם עדשות מגע שבעיניו, ואין לחוש שמא יוציאם ויטלטלם ברשות הרבים, מאחר ואין דרכו להוציאם בדרך. אבל אם עדיין לא התרגל לעדשות ומידי פעם רגיל להוציאם, יש לחוש שיוציאם ויטלטלם ד  אמות ברה  ר.. לח משקפי שמש אופטיים, שזכוכיותיהם כהות והם משמשים גם כמשקפי שמש בחוץ, דינם כדין משקפיים רגילים שמותר לצאת בהם בשבת לרשות הרבים. וגם אין לחוש לזה לאיסור צובע, אף על פי שצבע הזגוגיות שלהם משתנה ונעשה כהה כשיוצא לרשות הרבים בהתאם לקרני השמש.. לט יש אומרים שאסור לצאת בשבת עם משקפי שמש, שאינם משמשים לראיה, אלא להגן מפני השמש, שיש לחוש שיסירם בעת שיגיע למקום צל. והנוהגים להקל יש להם על מה שיסמוכו. וכל שכן במקומותינו שיש עירוב, שיש להקל בזה.. מ משקפי שמש המחוברים על ידי ציר למשקפי ראיה, והמרכיב אותם אינו מסירם מן המשקפיים גם במקום צל, אלא רק מגביהם, מותר לצאת בהם בשבת לרשות הרבים. והמחמיר תבוא עליו ברכה.
שאלה: קודים בלבוש בנות: כבוד הרב ברצוני לשאול שאלה בנושא צניעות בתי בת 9 לא כל כך אוהבת את התלבושת של ביה"ס ומנסה טיפה לשנות. פעם 1 הגיעה עם גרביונים שקופים (40 דינר), פעם 2 עם חולצת בסיס ומעליה רשת ובפעם ה 3 הגיעה עם חצאית שמגיעה עד הרצפה (ולא עד הרבך כמקובל) ועל כך המורה אמרה שזה לא צנוע ואף המנהלת קראה לי לשיחה. אשמח לדעת מה לא צנוע פה? למיטב ידיעתי אם חצאית מכסה את הברכיים והחולצה מכסה את המרפקים ואין מחשוף - זה צנוע. מראש והמשך יום טוב
תשובה: לא ציינת זאת, אבל אני מבין שבתך לומדת במסגרת חרדית. יש כאן שיקול חינוכי של קודים בלבוש שמבטאים השתייכות לקהילה החרדית, בבחינת:  מי שמרגישה שייכת מתלבשת בסגנון המקובל. הם חוששים שמי שתתלבש אחרת תושפע בסופו של דבר ללבוש פחות צנוע. את צריכה להבין שאין מה להתווכח. אם שייכים למסגרת צריך לקבל את הכללים שלה - או להחליט שמתנתקים ממנה.
שאלה: מה הדין לגרימת פיטוריו של מנהל בית ספר: כבוד הרב, בבית הספר של בניי ישנה מחלוקת בין מנהל בית הספר לוועד הוריי בית הספר. מחלוקות אלו לא באו לידיעתם של ההורים ונציגי הוועד בחרו לפעול בדרכים מאוד חורצות גורלות פנו לפיקוח משרד החינוך בדרישה לפטר את המנהל. חשוב לציין שהוא אדם נפלא והדברים שאינם באים לגישור הינם דברים פתירים לחלוטין. אנו ההורים לא מסכימים לכך אולם הדבר נודע לנו מאוחר ולאחר שננקטו הצעדים הקריטיים הללו. אנחנו חייבים לעשות הכל על מנת לעזור לאדם שבאמת שופכים פה את דמו לשוא. אבקש לשאול איזשהו הלכה בנושא זה שנוכל להיעזר בו. אשמח אם תוכל להשיב לי במהרה. ב וברכת שבוע טוב ומבורך לכולם.
תשובה: המחלוקות הללו מוכרות לצערנו. כל אחד מתבצר בעמדתו ומחפש את כל הכלים כדי להכניע את יריבו. אם תגייס כלים "הלכתיים" (במירכאות!) גם הצד השני ימצא את ההלכות שמתאימות לעמדתו. אני מציע להשאיר את ההלכה, ואת הרבנים מחוץ לסיפור - כדי שלא יותז גם עלינו בוץ. אם באמת חשובה לכם ההלכה - לכו לדין תורה או בוררות בבית דין רבני.
שאלה: קנאה בין אחים: כבוד הרב ברוך השם קיבלתי את התאומים שלי במתנה והם בני 7. הבעיה היא התחרות בינהם, בהתחלה הייתה מי זוחל 1, מי הולך 1 וכ"ו. וגם עכשיו מי מקבל ציון יותר גבוה, מי מקבל יותר יחס מאמא מורה וכ"ו. אני מדברת איתם על כך שצריך לאהוב את השני וצריך לשמוח בשמחת השני, אך לא ממש עובד. ברגע ש 1 מקבל ציון שהוא אפילו נקודה 1 פחות מה 2, אז 1 בוכה בכי דיי היסטרי מלווה בהתקפי זעם. מה לעשות? איך ללמד אותם "ואהבתה את רעך כמוך?" מראש והמשך יום טוב
תשובה: קנאה בין ילדים בכלל ותאומים בפרט היא דבר צפוי מאוד. אין אפשרות ששיחה על אהבת הזולת תשנה זאת. צריך ליצור בבית אוירה שתמנע את הקנאה על ידי ריכוך התחרות. אתן דוגמה וממנה תביני את העיקרון: כאשר בבית יש הערכה כלפי הישגים בלימודים (לפעמים זו הערכה סמויה אבל הילדים מרגישים זאת) מיד נוצרת תחרות מי יצליח יותר כדי שירגיש מוערך יותר, ממילא מתעוררת קנאה. כאשר ההערכה היא על בסיס ההישגים הלימודיים אי אפשר לתת לשניהם מקום זהה. יש אחד שהוא טוב מהשני, ומזה צריך להמנע לחלוטין. צריך ליצור מציאות שכל אחד יוכל להיות טוב בלי שיש שום השוואה לשני. כל אחד יוכל לקבל מחמאות וזה לא במקום השני. אתם שמחים עם כל ילד על הציון הטוב שקבל, הוא לא צריך לקבל ציון טוב יותר כדי לשמח אתכם. אין הבדל בין שמחה על ציון טוב ובין שמחה על כך שהוא מסייע בבית, מתנדב בקהילה או מנצח במשחק. תשתדלו לשמוח עם הילדים בכל דבר שאפשר, ולהחמיא על כל מעשה טוב שהם עושים - בלי הגבלה. כששניהם ירגישו שיש להם הרבה הזדמנויות לזכות להערכה של ההורים וזה לא אחד על חשבון השני - תמעט הקנאה ביניהם.
שאלה: יקרות עולה מצרים: אנו קונים ירקות אוצר הארץ. כעת ירקות רבים מהערבה או עולי מצרים, האם צריך לשמור קדושת שביעית, וכמובן "פח שמיטה".
שאלה: אני מרגישה שלא באמת מבינים מה זה בית המקדש: :) אנחנו מחכים ומתפללים על בית המקדש. אבל אני מרגישה שאנחנו לא באמת מבינים מה זה. האם בית המקדש זה מצב מושלם הכל יהיה טוב? עברנו כבר שני בתי מקדש ובהם היו גם תקופות קשות לעם ישראל, כך יהיה גם בבית המקדש השלישי? ועוד שאלה בשביל שייבנה בית המקדש מה אנחנו צריכים לעשות? (ראיתי שאלה דומה באתר אבל לא כ"כ הבנתי את התשובה, וזו שאלה שמאוד מטרידה אותי) :)
תשובה: ברשותך אני אמקד את השאלות, את שואלת כאן כמה שאלות: מה המהות של בית המקדש? האם זה מצב מושלם שהכול יהיה טוב או שיהיו גם תקופות קשות? מה אנחנו צריכים לעשות בשביל בית המקדש? הקדמה קטנה בחיים שלנו אנחנו רוצים תמיד שיהיה טוב ושהכול יהיה שלם, בעצם אנחנו תמיד שואפים לשלמות, וכל מה שאנחנו עושים ורוצים זה להגיע לטוב, לתכלית, לשלמות, גם אם אנחנו לא תמיד יודעים לבטא זאת, וגם אם אנחנו יודעים שלא נגיע להיות שלמים, כי המושלם זה רק אלוקים, אבל בכל מקרה אנחנו שואפים בתת מודע להגיע אליו, יכול להיות שלפעמים אנחנו טועים בדרך להגיע אליו, אבל הרצון הוא תמיד להגיע לשלמות. האם יש לנו איזה חיבור מסוים לאין סוף? איך אנחנו שמוגבלים במקום ובזמן, חומריים, יכולים להתחבר אליו יתברך? האם יש משהו מסוים שיחבר אותי? התשובה היא שכן, החיבור המרכזי שלי, שלך, של העם ושל העולם הוא בית המקדש, לעתיד לבוא כתוב כי "ביתי בית תפילה יקרא לכל העמים", מקום חיבור לקב"ה, לאלוקים אלוקי עולם. בית המקדש הוא מקום הכי אידאלי, מקום של שיא הקודש והטוהר, השלם והטוב, שיא הרצונות והשאיפות שלנו, שיא החיבור שלנו לקב"ה. בעצם בתוך תוכנו אנחנו מתפללים ומחכים כבר לבית המקדש, רק שהתפילה שלנו מתרגמת לכול מה שיביא את הטוב והשלם, ובעצם השיא של כל הטוב והשלם זה בית המקדש. ואז יהיה כהונה מלוכה סנהדרין נבואה, אנחנו נהיה בימים גדולים של הרבה עצמה של האור האלוקי. אם נהיה גם במצבים קשים? אולי. אבל אנחנו יודעים שבסוף נגיע למצבים של הנבואות של העתיד שיהיה וטוב לנצח, אם זה יהיה במצב שלפני המקדש או אחרי או תוך כדי אף אחד לא יכול לדעת מה יהיה עד שיהיה כמו שכותב הרמב"ם, כלומר אף אחד לא יכול לדעת את סדר הדברים שיתרחשו. מה צריך לעשות? כמובן להמשיך לצפות ולקוות "קווה אל ה  חזק ויאמץ ליבך וקווה אל ה ". להמשיך להתפלל לביאת המשיח ולבניין בית המקדש. כל מעשה טוב, דיבור טוב, לימוד טוב, צדקה, גמילות חסד, כל מצווה ומצווה, כל דבר שמקרב לשלמות, כל אלה מקרבים את הגאולה ואת בניין בית המקדש, כל אלה בונים של שלמותנו ושלמות העולם. אני מציע לך גם ללמוד על המקדש בספרים של הרב ישראל אריאל והרב מקובר, ושל מכון המקדש זה מאד יחבר אותך לנושא של בית המקדש. חן המיל שלי chencorcos gmail.com
שאלה: כללי: 1. אם אישה נופלת, האם מותר לגבר לעזור לה, להרים אותה? 2. שרת החוץ אמרה שבגלל עבודתה היא יכולה ללחוץ יד לגברים במסגרת תפקידה, האם זה ר? לתשובתך עדינה 0524706353
תשובה: נפילת אישה: הדבר תלוי בקשת האפשרויות הקיימת באותו מקום. אם היא יכולה לקום לבד, או אם יש נשים אחרות שיכולות לעזור לה   כך צריך לעשות  אם לא, בוודאי שמותר לעזור לה, והגמרא מתייחס למי שרואה בחורה טובעת בנהר ולא מציל אותה כ"חסיד שוטה". שרת החוץ: את ההלכה כתבתי כאן:
שאלה: לקיחת הטיפ הכללי ע"י בעל הקייטרינג: לאחרונה נוכחתי לדעת כי הקייטרינג בו אני ממלצר כבר כמה זמן משאיר לעצמו את הטיפ הכללי שניתן בסוף כל אירוע. הטיפ הכללי ניתן ללא קשר לטיפ שמתקבל לפעמים ע"י השולחן אותו שירתת והוא ניתן ע"י מזמין האירוע לכל המלצרים. בדרך כלל מזמין האירוע מביא אותו בסוף האירוע לבעל הקייטרינג כדי שיחלק לחבר ה. מסתבר כי בעל הקייטרינג שומר את הטיפ לעצמו. יש לומר כי התנהלות זו ידועה ואינה מוסתרת אך אני מתקשה להאמין כי האנשים אשר נותנים את הטיפ יודעים על כך. ההסבר שנותן בעל הקייטרינג הוא שמשלמים לנו מעל לשכר המינימום ולכן יש לו את הזכות לעשות זאת. (טענה שלמעשה כבר לא נכונה מאז שהעלו את שכר המינימום). לשאלותיי - 1. קודם כל האם זה מותר הלכתית? 2. האם זה "כשר"? כלומר, קייטרינג שטורח להזכיר לנו כל פעם מחדש כי הכשרות היא "גלאט" ובד"צ של ההכי מהדרין ובנוסף טוען שהאיכות השירות אצלו היא במקום הראשון, בסוף לא ממש "כשר" לעובדים שלו. 3. האם מותר לי לפנות בשקט לבעל האירוע ולומר לו את זה. (בתקווה שיפנה אלינו ישירות לאחר האירוע ויביא לנו את הכסף)?
תשובה: בשל העובדה שמדובר במשהו הקשור לשני הצדדים   איני יכול להתייחס למקרה ספציפי, בשל העובדה שלא שמעתי את בעל הקייטרינג עצמו, וטענותיו. מה שאני כותב אפוא יוצא מנקודת הנחה שספרת את כל העובדות הרלוונטיות ואת הטיעונים, ורק אם הם נכונים. כדי שלא לטשטש במילים ארוכות ומסובכות, חובה לומר בקיצור: זהו גזל. מוחלט. הוא פשוט גוזל מהמלצרים את מה שמגיע להם ממי שנותן את הטיפ למענם. לא זו בלבד שזה לא "כשר" בחובות ההלכתיות המוטלות על אדם מישראל, אלא שזה מטיל ספק בכשרות המהדרין שלו גם בתחומי כשרות הבשר, בשל העובדה שהוא מוגדר כ"רשע" במישור ההלכתי, והוא פסול בנאמנותו. נראה לי שחובה עליך לפנות לבעל האירוע, כדי להציל אותו מלשלם יותר ממה שהתכוון, כדי להציל אותו מנתינת צדקה למי שאינו הגון, וכדי להציל אותו מעשיית עוול כלפי המלצרים. וזו הזדמנות לומר למזמינים אירועים (וכך אנחנו נוהגים במשפחתנו): אם רוצים לתת תשר - את הטיפ נותנים ישירות למלצרים   לא לרב המלצרים, לא לבעלים, לא בהיענות להבטחות כי הוא יחולק בהגינות, ולא הכניעה לטיעון כי "המלצרים כבר הלכו הבייתה ולא ניתן לתת להם היום   אתן להם מחר". נותנים ישירות. ולא שוכחים את השומר, את המנקים, ואת אלה שמאחורי הקלעים. וזו הזדמנות לקרוא לכל בעלי התפקידים בשמחות השונות   כשרות מהדרין וגלאט הם בבחינת "למה לי רוב זבחיכם" אם "ידיכם דמים מלאו". בכאב גדול
שאלה: אמירת שבע ברכות תחת החופה על ידי נשים: נכדתי נ.י עומדת להנשא בקיץ וברצונה לכבד את חברותיה בברכות שבע ברכות תחת החופה. האם יש מניעה הלכתית לעשות את זה? ב מראש, חיים.
תשובה: את עמדתי בנושא כתבתי כאן: והרבה שמחה
שאלה: נפילות: אני נופל הרבה בזרע לבטלה. לפני שנה זה היה ממש גרוע הייתי נופל 4 פעמים ביום אבל היום זה פחות גרוע,3 פעמים בשבוע שזה ממש שיפור אבל אני עדיין מדוכא מזה.אני כל פעם מוצא איך להעסיק את עצמי, אני התחלתי ללמוד דף יומי ואימונים ועדיין כל פעם שיש לי קצת זמן פנוי אני ישר פותח את המחשב ולא בכוונת תחילה אבל איכשהו אני תמיד מגיע לשם. יש לי מחשב בחדר ואין לי שום אפשרות להזיז אותו משם ואני לא יכול לבקש מההורים שלי רימון.אני ממש התחזקתי השנה. התחלתי לקום למניין, ולהתפלל שלוש תפילות ביום וללמוד גמרא ברצינות. אני כל כך מפחד, עוד מעט מגיע החופש הגדול ואני לא רוצה להגיע למה שהייתי לפני שנה, לא רוצה להרוס הכל. איך אני עובר את החופש?
תשובה: ב"ה, אתה עושה בדיוק את מה שצריך לעשות, לימוד תורה ופעילות גופנית, אתה מתקדם יפה מאוד, לקראת החופש חייב למצא עבודה או תעסוקת התנדבות, תנסה להוריד תוכנת סינון מהרשת, או מה שנקרא ווב חבר, להתמיד בלימוד מוסר ולהתמלא בשמחה מדברים חיוביים. רבה, דני ארגמן 0527710491
שאלה: שעון מעורר בשבת: ב"ה לפני חצי שנה קיבלתי על עצמי לקרוא קורבנות כל יום. וברוך ה אני מצליח אך בשבת זה קשה לי לקום מוקדם. כל יום יש לי את השעון המעורר שמעיר אותי ובשבת אין לי. האם אני יכול להשים לעצמי שעון מעורר בשבת שהוא יכבה לבד מבלי שאני אגע בו?. חשוב לי להדגיש כי זו הדרך היחידה שלי לקום מוקדם.
תשובה: מותר
שאלה: נוכחות של ילד מחוץ לנישואין בחופת הוריו: אני ובן זוגי כבר 9 שנים ביחד ויש לנו ילדה משותפת שנולדה מחוץ לנישואין שנינו רווקים ואף פעם לא היינו נשואים לפני מספר ימים בן זוגי הציע לי נישואין ואנחנו מתכננים את החתונה ברצוני לדעת האם הילדה שלנו יכולה להיות נוכחת בזמן החופה אציין שהילדה היא שלו אך לא רשומה על שמו בשל בעיות שהיו לנו עם משפחתו כשנולדה היום כמובן הכל ר ואנחנו בתהליך של לרשום אותה על שמו אך במידה ולא נספיק לעשות זאת לפני החתונה אני רוצה לדעת אם היא יכולה להיות איתנו בחופה מראש על התשובה.
תשובה: מבחינה הלכתית-דתית אין בכך שום בעיה. אתם צריכים לשאול את עצמכם (ואת הילדה?) האם אירוע כזה לא עלול לגרום לה פגיעה רגשית, תדמיתית וכד. אולי יש מקום להתייעץ עם פסיכולוגית - יועצת - עובדת סוציאלית.
שאלה: צלילה לבחורה: רציתי לדעת האם מותר לבחורה לצלול, מה שאומר ללבוש חליפת צלילה בחוף שנמצאים בו בנים. אני מאוד מחוברת לטבע ומאוד חשוב לי לצלול. סיגל
תשובה: מותר, באיזור בחוף שאין גברים מצויים בו. חליפת צלילה איננה צנועה, ולפיכך יש להשתמש בה במקום ראוי.
שאלה: אשה בהריון ותפילות שבת: רציתי לברר, אשה בהריון האם יכולה לאכול בשבת לפני הקידוש במידה וחשה חולשה או סחרחורת או בחילה? האם יש הבדל מה אוכלת? ודבר נוסף, באילו קטעים של תפילת שחרית חייבים לעמוד ובאלו ניתן לשבת מחמת חולשה או כל תחושה אחרת שלפעמים קיימת בהריון?
תשובה: ולמה שלא תעשה קידוש לעצמה, ואז תאכל אחרי קידוש? האם זו לא הדרך היותר נכונה? העדיפות העליונה לעמידה היא בתפילת עמידה, ובאמירת ברכות. אם יש אפשרות לעשות זאת - כך לנהוג. אם אפילו זה קשה - להתפלל את כל התפילה בישיבה. והריון משמח
שאלה: שעון קוקיה בשבת: לרב שלרלו, שעון קוקיה שפועל על גלגלי שיניים(שלושה המשולבים זה בזה וכך מניעים את מחוגי השעון) ללא בטריה או כל הפעלה חשמלית אחרת, האם ניתן לעצור את המטוטלת בשבת ובכך לגרום לעצירת השעון? במידה והמטוטלת עצרה האם ניתן להפעילה מחדש ולכוון להזיז את מחוגי השעון על מנת ששוב יראה את השעה הנכונה וימשיך לעבוד?
תשובה: עצירת השעון מותרת בשבת ואין בה כל איסור. השבה מחדש לעבודה - על כך היו תשובות רבות עם המצאתו של השעון, וקשת הדעות רחבה מאוד. לי נראים יותר דברי האוסרים מדברי המתירים.
שאלה: לתת שם לפג: כבוד הרב הייתי מעוניינת לקבל את חוות דעתך בנוגע לקריאת שם לתינוק שלנו שהוא בפגיה. הרופאים אומרים שהוא יהיה שם כחודשיים שלושה תלוי בהתפתחות שלו.ולי קשה שאני לא יכולה לקרוא לו בשם כי בעלי אמר ששם קוראים בברית בלבד. זה לא נראה לי. יש לי שם ואני רוצה להשתמש בו. מה אני עושה כבוד הרב?
תשובה: ב"ה ראשית נברך אתכם בברכת מזל טוב ויהי רצון שתזכו לגדלו בבריאות בשמחת ובנחתת ולהכניסו בבריתו של אברהם אבינו עליו ה לעשם השאלה על פי ההלכה אתם יכולים לתת שם לתינוק עוד לפני הברית. אין בכך כל בעיה. אדרבא,כשיהיה לו שם אפשר להתפלל עליו ממוקד יותר ולבקש מהקב"ה את החלמתו והתחזקותו במהרה. אבל ההחלטה על כך צריכה להיות יחד עם אישך. אתם שותפים ביצירתו ואתם צריכים להיות שותפים בנתינת שמו. ואם החלטתם לתת שם כעת אז שאישך יעלה לתורה ויעשו לך "מי שברך ליולדת" ובמעמד הזה תתנו שם לתינוק. מזל טוב! בהצלחה, עוזיאל אליהו ץ
שאלה: כללי:, יש לי שאלה קצת מוזרה אבל חייבת לדעת.סבא שלי זכרונו לברכה נפטר לפני כארבע שנים ולא עליתי ביום של השנה שלו לקבר האם מותר לעלות לקבר של נפטר בשאר ימות השנה? או שחל איסור? אודה לתשובה.
תשובה: מותר לעלות לקבר, ולעשות שם עילוי נשמה לנפטר ע"י קריאת פרקי תהילים ומשניות, וקבלת טובות לזכרו. ישנם ימים מיוחדים בשנה בהם לא עולים לקברים כמו ראשי חודשים, חודש ניסן ועוד, אבל בימי חול רגילים מותר לעלות לקבר.   התשובה נכתבה ע"י חתן הרב.
שאלה: ילד יכול להיות עד בחתונה?: אנחנו משפחה דתית שגרה ברעננה ויש לנו השכנים חילונים שמתחתנים הם חילונים הם רוצים שאני יהיה העד שלהם.כי הם מאוד קשורים אלי ואני אליהם הרב שמחתן אותם אמר להם שהוא מעדיף שלא.אבל למה??? אני בן 15 מה הבעיה.הם מאוד נעלבו וגם אני. תסביר לי בבקשה למה אם עשיתי בר מצווה למה אני לא יכול להיות עד? הרב.עודד בורובסקי רעננה.
תשובה: ב"ה ברכה ו עדות בחתונה זה דבר גדול ועוצמתי מפני שעל פי העדים מתקיימת החתונה שאם יש חשש בעדות הרי שיש חשש בקידושין. ולכן מהדרים שהעדים יעמדו בכל הקריטריונים ההלכתיים. על פי ההלכה יש 2 מגבלות לגבי ילד האחד קשור לגיל (צריך להיות מעל גיל 13 ) והשני קשור להתפתחות (התפתחות גופנית עיין בנושא זה בשו"ע אבן העזר סימן קנה סעיף טז לעניין סימנים גופניים המעידים על התפתחות גופנית תקינה). מעבר לעיניין זה העד חייב לדעת מספר פרטים טרם הוא יעיד למשל: האם הטבעת שייכת לחתן? האם היא שווה פרוטה?על מה הוא חותם בכתובה? האם הוא מבין את המילים הכתובות בשפה הארמית? וכעת תגיד בכנות עודד, למשל האם אתה יודע כמה שווה פרוטה היום? אני בטוח שאינך יודע מה כמה שווה פרוטה להיום. ואם לא ההיתי כותב לך את זה כעת לא היה עולה בדעתך כלל לברר את העיניין. ולמרות זאת כדאי לך להרים טלפון לרב המשיא את הזוג ולשוחח איתו על כך. ויתכן שיצא מזה דבר טוב שכך תוכל ללמוד הלכות קידושין והלכות כתובות והלכות עדות והלכות קיניינים. מה דעתך? שיהיה במזל נאה ובסימן יאה, עוזיאל אליהו
שאלה: התחלנו להתחזק: אני ואישתי התחלנו להתחזק בתקופה האחרונה ולכן קיבלתי על עצמי לעשות הטבלת כלים. השאלה שלי היא מה עליי לעשות?! 1. הכלים שאצלי בבית אין לי מושג אם הם יוצרו או נקנו ע"י גוי. 2. כרגע הכלים אצלנו נעשה בהם שימוש והם בהפרדה (בשר וחלב) אך יש לנו כיור אחד ולעתים ישנו בכיור כלים חלבים ובשרים. ובטעות עשו אצלנו שימוש לא נכון בשימוש הכלים בין הבשר והחלב. אז רציתי לדעת מה עלי לעשות כדי לעשות את הטבלת הכלים ואם עלי לעשות הגעלת כלים? כבוד הרב.
תשובה: ב"ה ראשית ייש"כ גדול וחזק!! אתם נמצאים במסלול המראה רוחני שיעשה לכם רק טוב! אשריכם!! 1)כל הפעולות שקשורות לשינויים במטבח חייבים להעשות ביחד.אתה ואישתך. אל תעשה שום דבר ולו הקטן ביותר טרם תתיעץ ותשאל את דעתה. ישנם 2 מושגים שונים הכשרת הכלים והטבלת הכלים נדבר קודם על ההכשרה. 2)כל הכלים שמיועדים להגשה בקר כגון להניח עליהם פירות וכדומה לא צריכים הכשרה. 3)כל הכלים שהשתמשתם בהם בחם צריכים הכשרה. כלי חרסינה כגון צלחות וכדומה חלקם אי אפשר להכשיר וחלקם אפשר תלוי מה היה השימוש ובאיזה טמפרטורה. 4)כלי זכוכית- ניתן לסמוך על הדעות המקילות ולא להכשיר אותם כלל.הם לא בולעים. מזלגות סכינים סירים מאלומניום וממתכת צריכים הכשרה. 6) כלי פלסטיק ועץ ברובם הגדול צריך להחליף ולקנות חדש. 7) יש צורך להכשיר גם את משטח השיש ומכשירי חשמל כגון טוסטור ותנור. אחרי שמכשירים את הכלים יש צורך להטביל ב"מקווה כלים" או בים את הכלים שהם תוצרת חוץ (רוב הכלים) מזכוכית וממתכת למעט פלסטיק ועץ. כדאי לך להיות בקשר עם הרב בשכונה שלך שיעזור לך לבצע את ההכשרה כי יש בזה עוד פרטים ופרטי פרטים. זה לא מסובך!! אשריכם. בהצלחה, עוזיאל
שאלה: מזוזות: אני עברתי לפני שנה לדירה שלא היו בה מזוזות ושמתי את המזוזות שלי. אני צריכה לעבור דירה ואני מעוניינת לקחת אותם איתי האם זה מותר לי לעשות את זה להעביר אותם לדירה החדשה יש לציין שהדירה היתה חדשה מקבלן לא גרו בה לפני. מחכה לתשובה
תשובה: מותר להעביר את בתי המזוזה הנאים, אולם עלייך להשאיר מזוזות על המשקופים ואפשר בבתים פשוטים
שאלה: נגיעה מותרת: האם יש מקרים בהם הנגיעה באישה מותרת ע"פ ההלכה?(במקרים של אדם רווק לא עם אשתו.)
תשובה: ב"ה, אין היתר. אלא ברופא שמטפל וכיוצא בזה, וגם אז רק אם לא מתכוון להנאה. דני ארגמן